**ГОДИШНА ПРОГРАМА**

за развитие на читалищната дейност

при НЧ „Възраждане – 1941 г.” с. Одринци

общ. Добричка за **2020 г.**

**І. ВЪВЕДЕНИЕ**

Целта на народно читалище „Възраждане–1941 г.” с. Одринци е да съхрани и развие българските традиции и култура и да обогатява духовно населението и гостите в селото. Всички тези цели се изпълняват последователно от всяко следващо ръководство до днес.

Програмата за развитие на читалищната дейност в НЧ „Възраждане–1941 г.” с. Одринци за 2020 г. се изготвя в изпълнение на чл. 26а от Закона за народните читалища, въз основа на направените от членовете на Общото събрание предложения за дейността. Изготвяна на годишната програма за развитие на читалищната дейност в с. Одринци, цели обединяването на усилията за развитие и утвърждаването на читалището като важна обществена институция, осъществяваща всички културно–масови мероприятия на селото съвместно с Пенсионерски клуб и жители на селото.

**ІІ. РЕСУРСИ**

Ръководството на читалището се състои от Настоятелство 5 души, проверителна комисия 4 души и членове 62 души.

Читалището разполага с 50 декара земя.

Субсидията на читалището се определя от Министерството на културата, с която се изплащат работните заплати на читалищният секретар.

**ІІІ. МИСИЯ**

Читалището непрекъснато и всеотдайно работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най–вече на подрастващите поколения.

**ІV. ХУДОЖЕСТВЕНО-ТВОРЧЕСКА ДЕЙНОСТ**

Към читалището има действаща женска певческа група за автентичен фолклор, състояща се от 9 жени, като община Добричка оказва съдействие при реализирането на всяко едно мероприятие и участие.

През 2019 г. групата за автентичен фолклор участва в културни събития в общината, региона и страната, а именно:

* „Песни и танци на слънчева Добруджа” – с. Дебрене;
* фолклорен фестивал „Света Марина” – с. Крумово, обл. Варна;
* международен фестивал за автентичен фолклор „Песни от извора” – с. Петрово, обл. Благоевград;
* събор за автентичен фолклор „Тополи пее и се смее” – с. Тополи, обл. Варна.

**V.ДЕЙНОСТИ И ПРИОРИТЕТИ**

* Основни задачи:

- да опазва културно-историческото наследство и националните традиции;

- да спомага изграждането на ценностна система у децата;

- да поддържа материалната си база;

- да разработва и реализира инициативи за финансиране на читалищната дейност;

* Основни дейности
  + Библиотечна дейност:

- обновяване и подобряване дейността на библиотеката, съобразена с интересите и нуждите на населението, чрез различни форми на културно–масовата работа;

- осъществяване на изложби свързани с бележити дати на личности и събития от местен, регионален и национален характер;

* Културно–масова дейност:

- осъществяване на културният календар за читалищните прояви;

- повишаване на художественото и жанрово разнообразие на културните мероприятия;

- участие в културните мероприятия на общината;

* Любителско художествено творчество:

- активно участие на любителските състави в културно–масови събития на селото и общината.

* Подобряване финансовото състояние на читалището чрез:

- осъществяване на контакти с личности и фирми за набиране на допълнителни средства за по-активно участие на любителските;

- членски внос;

* Обучение и квалификация:

- участие на читалищния работник в семинари, обучения и др., свързани с повишаване квалификацията му по основните читалищни дейности.

**VІ. ОРГАНИЗАЦИОННИ МЕРОПРИЯТИЯ – КУЛТУРЕН КАЛЕНДАР:**

**Месец ЯНУАРИ**

1. Честване на 172 години от рождението на Христо Ботев. Проследяване живота и неговото творчество. Подреждане на табло в читалището.

*Срок: 06.01.2020 г.*

1. Водосвет за здраве по случай Йорданов Ден – Богоявление. Увеселение на жителите на селото по повод празника.

*Срок: 06.01.2020 г.*

1. Общоселско увеселение по повод Деня на родилната помощ. Спазване на всички традиции и обичаи.

*Срок: 21.01.2020 г.*

**Месец ФЕВРУАРИ**

1. 164 години от създаване на първото българско читалище. Битова изложба „Съхранете българското”. Запознаване с дейността на читалището.

*Срок: 11.02.2020 г.*

1. Честване Деня на лозаря – Трифон Зарезан. Общоселско увеселение. Конкурс за най–добро вино. Поздравления към лозарите от групата за автентичен фолклор към читалището.

*Срок: 14.02.2020 г.*

1. 147 години от обесването на Васил Левски. Създаване на кът с негови снимки и мисли във фоайето на читалището.

*Срок: 19.02.2020 г.*

**Месец МАРТ**

1. Ден на художествената самодейност. Конкурс за най–красива мартеница – българският символ по света.

*Срок: 01.03.2020 г.*

1. Национален празник на България – подреждане на кът с материали по случай Освобождението на България във фоайето на читалището.

*Срок: 03.03.2020 г.*

1. Международен ден на жената – общоселско увеселение.

*Срок: 08.03.2020 г.*

1. Посрещане на Първа пролет. Забавно увеселение.

*Срок: 22.03.2020 г.*

**Месец АПРИЛ**

1. Ден на хумора, сатирата и забавата. Изложба на хумористични книги от български автори във фоайето на читалището.

*Срок: 01.04.2020 г.*

1. Великденска кулинарна изложба и конкурс за най–красиво боядисано яйце по случай Великденските празници. Общоселско увеселение.

*Срок: 16–19.04.2020 г.*

1. Световният ден на Земята – изложба и беседа в читалището.

*Срок: 22.04.2020 г.*

1. Организиране на дарителска кампания, посветена на Международния ден на книгата – „Дари книга – роди мечта”.

*Срок: 23.04.2020 г.*

**Месец МАЙ**

1. Ден на труда.

*Срок:01.05.2020 г.*

1. Ден на село Одринци. Гергьовден – събор на селото. Общоселско увеселение – „Хоро на мегдана”.

*Срок:06.05.2020 г.*

1. Ден на библиотекаря – „Ден на отворените врати” – библиотекар за един ден.

*Срок: 11.05.2020 г.*

1. Ден на българската култура и славянската писменост. Тържествен доклад и тематично табло във връзка с празника.

*Срок: 24.05.2020 г.*

**Месец ЮНИ**

1. Ден на детето – изложба на детско творчество.

*Срок:01.06.2020 г.*

1. Ден на Христо Ботев – подреждане на кът с материали по темата.

*Срок:01.06.2020 г.*

1. Еньовден – поход в гората с певческата група, събиране на билки и беседа за значението на билките.

*Срок:24.06.2020 г.*

1. Празник на Община Добричка – събора „Песни и танци на слънчева Добруджа” в с.Дебрене

*Срок:27.06.2020 г.*

**Месец ЮЛИ**

1. 170 г. от рождението Иван Вазов – литературно четене и изложбен кът за творчеството му.

*Срок:09.07.2020 г.*

1. Участие на групата за автентичен фолклор на събора посветен на Света Марина в с. Крумово, обл. Варна.

*Срок:17. 07.2020 г.*

**Месец АВГУСТ**

1. Ден на Градинаря. Общоселско тържество.

*Срок:01. 08.2020 г.*

1. 132 г. от рождението на добруджанската поетеса Дора Габе – изложба „Спомени за творчеството й”.

*Срок:27.08.2020 г.*

**Месец СЕПТЕМВРИ**

1. Съединението на България – подреждане на кът с материали по темата.

*Срок:06.09.2020 г.*

1. Ден на Независимостта – тържествено отбелязване на празника.

*Срок:22.09.2020 г.*

1. Участие на самодейците в събора в гр. Тервел.

*Срок:22.09.2020 г.*

**Месец ОКТОМВРИ**

1. Международен ден на музиката и пенсионера-музикална програма в пенсионерският клуб.

*Срок:01.10.2020 г.*

**Месец НОЕМВРИ**

1. Ден на народните будители. Подреждане на кът във фоайето на читалището.

*Срок:01.11.2020 г.*

1. 140 г. от рождението на Йордан Йовков - подреждане кът по темата и четене на разкази.

*Срок:09.11.2020 г.*

1. Ден на християнското семейство – разказване на обичаи, легенди и предания от по-възрастните хора на селото.

*Срок:09.11.2020 г.*

**Месец ДЕКЕМВРИ**

1. Честване на християнските празници – Никулден, Игнажден и Стефанов ден.

*Срок:месец 12.2020 г.*

1. Обхождане на домовете от нашите коледари – деца и възрастни съвместно.

*Срок:24.12.2020 г.*

1. Увеселителна новогодишна вечер.

*Срок:31.12.2020 г.*